পহেলগাম কাণ্ড, কাশ্মীরে বন্ধ হওয়া পর্যটনকেন্দ্রগুলি খুলছে

ওয়েবডেস্ক- পহেলগাম কাণ্ডের (Pahalgam) পর পরিস্থিতি বিবেচনা করে জম্মু কাশ্মীরের (Jammu Kashmir) পর্যটন কেন্দ্রগুলি (Tourist Spot) বন্ধ করে রাখা হয়েছিল। এবার সেই বন্ধ রাখা ১২টি পর্যটন কেন্দ্রগুলি দেওয়ার কথা ঘোষণা করা হয়। শুক্রবার এক কথা জানিয়েছেন লেফটেন্যান্ট গভর্নর মনোজ সিনহা (Lieutenant Governor Manoj Sinha) ।

এই উপত্যকাগুলি হল  আক্কাদ পার্ক, পাদশাহি পার্ক, আরু ভ্যালি, র‌্যাফটিং পয়েন্ট ইয়ান্নের, কামান পোস্ট, দাগন টপ, রামবন, কাঠুয়ার ধাগ্গার, রিয়াসি এবং সালালের শিব গুহা। শুক্রবার শ্রীনগরের রাজভবনে লেফটেন্যান্ট গভর্নরের উপস্থিতিতে ‘ইউনিফাইড হেডকোয়ার্টার্স’-এর বৈঠকে সুরক্ষাজনিত পদক্ষেপ পর্যালোচনার পরে সোমবার, ২৯ সেপ্টেম্বর থেকে ওই ১২টি পর্যটনকেন্দ্র খুলে দেওয়ার সিদ্ধান্ত নেওয়া হয়। ওই দিনের ওই বৈঠকে জম্মু ও কাশ্মীরের মুখ্য সচিব অটল দুল্লোর পাশাপাশি শীর্ষ সেনা ও পুলিশ আধিকারিক সহ অন্যান্য প্রশাসনিক কর্তা ব্যক্তিরাও উপস্থিত ছিলেন।

আরও পড়ুন-  RJD থেকে বহিষ্কৃত, ভোটমুখী বিহারে খেলা ঘুরিয়ে দিলেন তেজ প্রতাপ!

গত ২২ এপ্রিল পহেলগামে নারকীয় কাণ্ড ঘটে। ২৬ জন পর্যটককে খুন করে সন্ত্রাসবাদীরা। তার পরে দেশজুড়ে হাই অ্যালার্ট জারি করা হয়। নাশকতার আশঙ্কায় উপত্যকার ১২টি পর্যটন কেন্দ্র বন্ধ করে রাখা হয়। পাকিস্তানের এই ঘটনা গর্জে ওঠে গোটা দেশ। অভিযানের নাম দেওয়া হয় অপারেশন সিঁদুর। চারদিনের সামরিক সংঘাতের পরে যুদ্ধ বিরতি হলেও নিয়ন্ত্রণরেখায় (এলওসি) এখনও উত্তেজনার রেশ রয়ে গিয়েছে।

প্রধানমন্ত্রী নরেন্দ্র মোদি হঙ্কার দেন, জল আর রক্ত এক সঙ্গে বইতে পারে না। সিন্ধু জল চুক্তি স্থগিত করে দেয় ভারত। এর পরে পাকিস্তান নানা ভাবে ভারতকে সিন্ধু জল চুক্তি নিয়ে নিশানা করে কটাক্ষ করে। কিন্তু চীনে আয়োজিত এসসিও বৈঠক থেকেও পাক প্রধানমন্ত্রী শাহবাজ শরিফ সহ বিশ্বের বিভিন্ন দেশের রাষ্ট্রপ্রধানদের সামনে প্রধানমন্ত্রী নরেন্দ্র মোদি জানিয়ে দেন, কোনও দেশ সন্ত্রাস চালাবে আর ভারত বসে বসে দেখবে সেটা হবে না।

দেখুন আরও খবর-